Page:Whole proceedings of Jocky & Maggy's courtship (1).pdf/16

 Mar. Be angry or be well pleased, I'll say't in o’ your faces, and I’ll ca' you before your betters ere lang gae.

John enters. A what want ye now! is our brose ready yet?

Mith, Ay, brose! black brose indeed for thee, wy bairn; her’s Marion Mushet saying ye hae gotten her dochter wi’ bairn.

Jock. Me, mither! I never lay in a bed wi‘ her dochter a‘ my days ; it‘ll be the young Laird‘s for a saw him kiss her at the Lammmas-fair and let glaum at her nonsence.

Mith. Ay, ay, my man, Johnny, that‘s the way she has gotten her belly full o‘ bairns ; ‘tis no you nor the like o‘ you, poor innocent lad, that gets bastard weans; 'tis a wheen rambling o'erfull lowns, ilka ane o‘ them loups on anith’er, and gies the like o‘ you the wyte o‘t.

Mar. Ye may say what you like about it, ‘tis easy to ca‘ a court whar there's naebody to say again; but I'll let you ken about it; and that is what she tell‘t me and your gudewife tell't me some o‘t yoursel‘; and gin you hadna brought in Maggy wi‘ her muckle tocher atween the twa your Jocky and my Jenny wad hae been man and wife that day,

Jock, I wat weel that's true.

Mith. Ye filthy dog that ye are, are ye gaun to confess wi‘ a bystards, and it yours? Dinna I ken as well as ye do wha‘ aught it, and wha got the wean.